́ши на́съ моля́щихся тебѣ̀, ѡсѣнѝ на́съ вседержа́внымъ покро́вомъ твои́мъ, и испросѝ ѿ гдс̑а вседержи́теля бл҃гочести́вѣйшему, самодержа́внѣйшему, вели́кому госуда́рю на́шему, імпера́тору нікола́ю алеѯа́ндровичу всея̀ рѡссі́и:супру́гѣ єгѡ̀, бл҃гочести́вѣйшей госуда́рынѣ імператрі́цѣ алеѯа́ндрѣ ѳео́дѡровнѣ:ма́тери єгѡ̀, бл҃гочести́вѣйшей госуда́рынѣ імператрі́цѣ марі́и ѳео́дѡровнѣ:наслѣ́днику єгѡ̀, бл҃говѣ́рному госуда́рю цесаре́вичу и вели́кому кня́зю алеѯі́ю нікола́евичу, и всему̀ ца́рствующему до́му, ми́ръ, здра́віе, сп҃се́ніе и во все́мъ бл҃го́е поспѣше́ніе:па́стырємъ же на́шымъ ре́вность и бдѣ́ніе ѡ душа́хъ, градоправи́телємъ му́дрость и си́лу, судія́мъ пра́вду и нелицепрія́тіе, наста́вникѡмъ ра́зумъ и смиренному́дріе, супру́гѡмъ любо́вь и согла́сіе, ча́дѡмъ послуша́ніе, ѡби̂димымъ терпѣ́ніе, ѡби́дящымъ стра́хъ бж҃ій, скорбя́щымъ бл҃году́шіе, ра́дующымся бл҃гослове́ніе, боля́щымъ здра́віе, напа́ствуємымъ заступле́ніе, на́мъ же всѣ̂мъ ду́хъ вѣ́ры и бл҃гоче́стія, ду́хъ милосе́рдія и кро́тости, ду́хъ чистоты̀ и пра́вды